அபர்ணா சிந்தூர்

அபர்ணா சிந்தூர் (Aparna Sindhoor) (பிறப்பு 1970/1971) ஓர் இந்திய-அமெரிக்க நடன இயக்குநரும், நடனக் கலைஞரும், நடன ஆசிரியரும் ஆவார். இவர் நவரச நாட்டியாலயா நடன அரங்கின் கலை இயக்குனராகவும் இருந்தார்.

 பின்னணியும் கல்வியும் 
அபர்ணா சிந்தூர் இந்தியாவின் மைசூரைச் சேர்ந்தவர். இவர் தனது ஐந்து வயதிலேயே தனது தாயிடமிருந்து நடனத்தைக் கற்றுக்கொண்டார். பரதநாட்டியத்தின் மைசூர் நடன பாணியில் சிறந்தவரான  கே. வெங்கடலட்சம்மாவிடம் சுமார் 15 ஆண்டுகள் பரதநாட்டியத்தில் பயிற்சி பெற்றார். நடனத்தைத் தவிர பாடல் மற்றும் நாடகத்தையும் பயின்றார்.

அபர்ணா ஆங்கிலத்தில் முதுகலைப் பட்டமும், நடனம், இலக்கியம் மற்றும் நாடகங்களில் இளங்கலைப் பட்டமும் பெற்றுள்ளார். பாஸ்டன் பல்கலைக்கழகத்தில் "நடனம், பெண்கள் மற்றும் கலாச்சாரம்" என்ற பாடத்தில் முனைவர் பட்டமும் பெற்றவர்.

 தொழில் மற்றும் விருதுகள் 
1989 ஆம் ஆண்டு தனது முதல் தொழில்முறை நடன நிகழ்ச்சியை அரங்கேற்றம் செய்தார்.

அபர்ணா, 1991 ஆம் ஆண்டு மைசூரில் “நவரச நாட்டியாலயா” என்ற நடன அரங்கத்தை தனது கணவர், திரைப்பட இயக்குநர் எஸ். எம். ராஜு மற்றும் சக நடன இயக்குநர் அனில் நாட்டியவேதா ஆகியோருடன் இணைந்து நிறுவினார். 1997/1998 இல் அமெரிக்காவிற்கு குடிபெயர்ந்தார். அங்கு  மாசச்சூசெட்சின் பாஸ்டனில்  நவரச நாட்டியாலயாவை அங்கேயும் தொடங்கினார். 2012 ஆம் ஆண்டில்,  நவரச நாட்டியாலயாவிற்காக மகாசுவேதா தேவியின் சிறுகதையை அடிப்படையாகக் கொண்ட என்கவுன்ட்டர் என்ற  நடன-நாடக நிகழ்ச்சியை அமைத்தார்.

2013 ஆம் ஆண்டில், பிராண்டீஸ் பல்கைலைக்கழக நாடக மாணவர்களுக்காக “ஒரு பண்டைய கனவு காண்பவரின் தரிசனங்கள்” என்ற தலைப்பில் நடன நாடகத்தை அமைத்தார்.

அபர்ணா, கலிபோர்னியாவின் சாண்டா மோனிகா கல்லூரியில் பகுதிநேர ஆசிரியராக உள்ளார்.

 விருதுகள் 
அபர்ணா சிந்தூர் மைசூர் பல்கலைக்கழகத்தில் நடனத்தில் தங்கப் பதக்கம் பெற்றுள்ளார்.

2013 ஆம் ஆண்டில், மை டியர் முத்து பழனிக்காக என்பிஎன் கிரியேஷன் ஃபண்ட்ஸ் விருதைப் பெற்றார். அதே ஆண்டில், நடன அமைப்பிற்கான லாஸ் ஏஞ்சல்ஸ் ஸ்டேஜ் அலையன்ஸ் ஓவேஷன் விருதுக்கும் இவர் பரிந்துரைக்கப்பட்டார்.

2020 ஆம் ஆண்டில், வாக்காளர் எண்ணிக்கையை ஊக்குவிக்கும் வகையில் எண்ணிமக் கலைப்படைப்பை உருவாக்க ஆசிய/பசிபிக் அமெரிக்கத் தீவுவாசிகள் குடிமை ஈடுபாட்டு நிதியிலிருந்து $1,000 பெற்றார்.

 மேற்கோள்கள் 

 வெளி இணைப்புகள் 
 Official website

பகுப்பு:பரதநாட்டியக் கலைஞர்கள்
பகுப்பு:கன்னட மக்கள்
பகுப்பு:வாழும் மக்கள்